PATVIRTINTA

Neringos socialinių paslaugų

centro direktoriaus 2021 m. spalio 11 d.

įsakymu Nr. PC2-47

**NERINGOS SOCIALINIŲ PASLAUGŲ CENTRO APGAULĖS IR KORUPCIJOS PREVENCIJOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Neringos socialinių paslaugų centro (toliau – Centras) apgaulės ir korupcijos prevencijos tvarkos aprašas (toliau – Aprašas) reglamentuoja apgaulės ir korupcijos prevencijos principus, tikslus, uždavinius, korupcijos prevencijos priemones ir jų teisinius pagrindus, korupcijos prevencijos
proceso organizavimą, korupcijos prevencijos priemonių įgyvendinimo koordinavimą bei kontrolę.
2. Apgaulės ir korupcijos prevencija – apgaulės ir korupcijos priežasčių, sąlygų atskleidimas
ir šalinimas sudarant bei įgyvendinant atitinkamų priemonių sistemą, taip pat poveikis asmenims
siekiant atgrasinti nuo apgaulės ir korupcinio pobūdžio nusikalstamų veiklų darymo.
3. Apraše vartojamos sąvokos suprantamos taip, kaip jos apibrėžtos Lietuvos Respublikos
korupcijos prevencijos įstatyme ir kituose teisės aktuose.

**II SKYRIUS**

**KORUPCIJOS PREVENCIJOS PRINCIPAI**

1. Korupcijos prevencija įgyvendinama šiais principais:
4.1. teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių ir laisvių apsaugą;
4.2. visuotinio privalomumo – antikorupcijos subjektais gali būti visi asmenys;
4.3. sąveikos – korupcijos prevencijos priemonių veiksmingumas užtikrinamas derinant visų
korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;
4.4. pastovumo – korupcijos prevencijos priemonių veiksmingumo užtikrinimas nuolat tikrinant ir prižiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo.

**III SKYRIUS**

**KORUPCIJOS PREVENCIJOS TIKSLAS**

1. Siekti, kad būtų užkirstas kelias apgaulės ir korupcijos pasireiškimui, palankių sąlygų
atsiradimui ir pagal kompetenciją būtų vykdoma apgaulės ir korupcijos prevencija.
6. Užtikrinti, kad prevencijos priemonių sistema būtų pagrįsta visuotinai pripažįstamomis priemonėmis, prevencija, teisės pažeidimų tyrimu, žmonių švietimu ir jų parama.
7. Siekti, kad rengiamos antikorupcinės priemonės bus nuoseklios, visapusiškos ir ilgalaikės.
8. Ugdyti Centro bendruomenės nepakantumą korupcijai. Didelį dėmesį skirti korupcijos
apraiškų prevencijai ir neišvengiamos atsakomybės už neteisėtus veiksmus principo įgyvendinimui.
9. Skatinti glaudesnį Centro ryšį su kitomis institucijomis, organizacijomis bei visuomene.

**IV SKYRIUS**

**KORUPCIJOS PREVENCIJOS UŽDAVINIAI**

10. Nustatyti labiausiai korupcijos paveiktas Centro veiklos sritis, užtikrinti veiksmingą ir kryptingą ilgalaikę kovą su korupcija, numatytų priemonių įgyvendinimą.
11. Atskleisti korupcijos priežastis, sąlygas ir jas šalinti. Atgrasinti asmenis nuo korupcinio
pobūdžio nusikalstamų veikų, žmonių apgaulės.
12. Užtikrinti korupcijos prevencijos priemonių taikymą ir teikiamą jų įgyvendinimą administravimą bei kontrolę.
13. Organizuoti skaidrų Centro veiklos vykdymą.
14. Skirti už šios programos įgyvendinimą ir kontrolę atsakingus asmenis.
15. Užtikrinti teikiamų paslaugų kokybę.
16. Užtikrinti besikreipiančių asmenų skundų nagrinėjimo skaidrumą.
17. Įtraukti į korupcijos prevenciją Centro darbuotojus.

**V SKYRIUS
KORUPCIJOS PREVENCIJOS PRIEMONĖS**

18. Numatytos priemonės siejamos su iškilusių problemų sprendimu ir apsauga nuo esamos ar atsirandančios korupcijos Centro veikloje. Taip pat būtina visokeriopai ginti visuotinai pripažįstamas žmonių teises ir laisves.
19. Centro korupcijos prevencijos priemonės:
19.1. kontrolės ir priežiūros vykdymas;
19.2. atsakomybės neišvengiamumo principo taikymas už Centro veikloje padarytus nusižengimus, susijusius su apgaule ar korupcija;
19.3. viešųjų ir privačiųjų interesų derinimas, užtikrinimas, kad priimant sprendimus pirmenybė būtų teikiama viešiesiems interesams, siekti priimamų sprendimų nešališkumo ir užkirsti kelią korupcijai ir apgaulei Centro veikloje;
19.4. nustatyti galiojančių tvarkos normų pažeidimus ir atlikti tyrimus;
19.5. pranešimų, skundų, informacijos, susijusios su korupcija, tikrinimas ir priemonių taikymas jiems pasitvirtinus;
19.6. kompetencijos neviršijimas;
19.7. Centro darbuotojų supažindinimas su korupcijos prevencijos tvarka;
19.8. Atliekamos veiklos ir sudaromų sandorių dokumentavimo reikalavimų laikymasis;
19.9. Centro kontrolę vykdančių institucijų išvadų vertinimas;
19.10. Lietuvos Respublikos įstatymų ir kitų teisės aktų, Centro nuostatų, kitų dokumentų, susijusių su Neringos socialinių paslaugų centro veikla laikymasis;
19.11. Centro darbuotojų dalyvavimas korupcijos prevencijos perspėjime;
19.12. Centro direktorius įsakymu sudaro Antikorupcijos komisiją (toliau Komisija), kurios nariai yra atsakingi už korupcijos tikimybes visose Centro veiklos srityse vertinimą, priemonių įgyvendinimą ir kontrolę.

**VI SKYRIUS
KORUPCIJOS PASIREIŠKIMO VERTINIMAS**

20. Apgaulės ir korupcijos atsiradimo rizika įvertinama jeigu atsiranda:
20.1. motyvuota korupcijos tikimybės vertinimo išvada ir su tuo susijusi informacija;
20.2. apklausos duomenys, kuriuose įvardijami galimi apgaulės/korupcijos atvejai;
20.3. galimybė vienam darbuotojui priimti sprendimą dėl Centro lėšų ir kito turto;
20.4. darbuotojų savarankiškumas priimant sprendimus ir sprendimų priėmimo diskrecija
(veiksmų laisvė);
20.5. galiojančios tvarkos normų pažeidimai.

**VII SKYRIUS
REAGAVIMAS Į GALIMUS APGAULĖS IR KORUPCIJOS ATVEJUS**

21. Jei darbuotojas žino ar įtaria kitą darbuotoją ar darbuotojus dėl apgaulės ar korupcijos, jis gali informuoti pasirinktinai:
21.1. antikorupcijos komisiją, kuri tokius atvejus tiria;
21.2. Centro direktorių.
22. Pranešimus apie apgaulės ir/ar korupcinio pobūdžio veiklas galima pateikti:
22.1. raštu, užpildant laisvos formos pranešimą, siunčiant Antikorupcijos komisijai arba direktoriui - adresu Taikos g. 11-2, Neringa arba elektroniniu paštu rasa.baltrusaitiene@neringosspc.lt ;
22.2. žodžiu, telefonu kreipiantis į Komisijos narius arba Centro direktorių.
23. Asmuo, žinąs korupcijos atvejį ar jį pastebėjęs, įtaręs, turi imtis šių veiksmų:
23.1. neteikti informacijos tretiesiems asmenims, o tik nurodytiems reagavimo į galimus korupcijos atvejus asmenis;
23.2. nebandyti rinkti įrodymų ar pačiam klausinėti kokių nors asmenų, vykdyti bet kokią savarankišką apklausą ar tyrimą;
23.3. jei turima svarbių, korupcinį atvejį įrodančių dokumentų, juos asmuo turi laikyti saugioje vietoje, niekam neplatinti ir neatiduoti, išskyrus asmenis, kurie nurodyti šiame apraše;
23.4. nebandyti tyrimo atlikti patiems ar pasitelkus kitus kolegas.
24. Kiekvieno darbuotojo, pranešusio apie jam žinomą apgaulės ir/ar korupcijos arba sukčiavimo atvejį, informacija bus vertinama kiek įmanoma konfidencialiai. Toks pat patikrinimas galioja ir tuo atveju, jei paaiškėja, kad darbuotojo nuomonė yra neteisinga, informacija nepasitvirtina.
25. Pranešime turi būti trumpai ir aiškiai išdėstytos įvykių aplinkybės, laikas, vieta, nurodyti žinomi su prašoma situacija susiję asmenys, jų pareigos, darbo vieta ar kiti duomenys. Pageidautina, kad pranešimas būtų pasirašytas, jame nurodyta parašymo data, telefono numeriai, kuriais galima susisiekti su informaciją teikiančiu asmeniu. Kartu su pranešimu gali būti pateikiami turimi įrodymai, dokumentai, paaiškinimai ar kita tyrimui reikalinga informacija.
26. Lietuvos Respublikos įstatymai draudžia šmeižti ar melagingai kaltinti kitą asmenį. Už tokius veiksmus numatyta baudžiamoji atsakomybė.

**VIII SKYRIUS
BAIGIAMOSIOS NUOSTATOS**

27. Pranešimai, skundai bei visa informacija, susijusi su apgaule ir korupcija, tikrinama ir jiems pasitvirtinus taikomos Lietuvos Respublikos teisės aktuose numatytos priemonės viešo paskelbimo būdu.
28. Visi Centro darbuotojai privalo būti supažindinti su Apgaulės ir korupcijos prevencijos tvarka.
29. Asmenys, pažeidę šią tvarką, atsako Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_